
19 Οκτωβρίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 3677 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Τροποποίηση άδειας Ιδιωτικού Σχολείου Πρωτο¬ 
βάθμιας Εκπαίδευσης - Συστεγαζόμενου Νηπια¬ 
γωγείου με ΜΦΠΑΔ. 

2 

Εφαρμογή της παρ. 4 του άρθρου 14 του 
ν.3996/2011, όπως αντί καταστάθηκε με την παρ. 
2 του άρθρου 80 του ν. 4144/2013. 

3 

Αναλυτική Περιοδική Δήλωση και καταβολή ει¬ 
σφορών Ναυτικών. 

4 

Τροποποίηση της υπ' αριθ. 2105/2014 υπουργι¬ 
κής απόφασης περί μεταβίβασης αρμοδιοτήτων 
και δικαιώματος υπογραφής «Με εντολή Υπουρ¬ 
γού» στους Διοικητή, Υποδιοικητές, Γενικούς 
Διευθυντές και λοιπούς Προϊσταμένους των ορ¬ 
γανικών μονάδων της Υπηρεσίας Πολιτικής Αερο¬ 
πορίας (ΦΕΚ/Β/2230/2014). 


ΑΠΟΦΑΣΕΙΣ 

Αριθμ. 165134/Ν1 (1) 

Τροποποίηση άδειας Ιδιωτικού Σχολείου Πρωτο¬ 
βάθμιας Εκπαίδευσης -Συστεγαζόμενου Νηπια¬ 
γωγείου με ΜΦΠΑΔ. 

Ο ΥΠΟΥΡΓΟΣ ΠΑΙΔΕΙΑΣ, 

ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις ισχύουσες διατάξεις του ν.682/1977 (244 Α'). 

2. Τις διατάξεις της υποπαρ. Θ3 της παρ. Θ του άρ¬ 
θρου πρώτου του ν.4093/2012 (222 Α') «Έγκριση Με¬ 
σοπρόθεσμου Πλαισίου Δημοσιονομικής Στρατηγικής 
... 2013-2016», όπως τροποποιήθηκαν από τις διατάξεις 
του άρθρου 30 του ν.4111/2013 (18 Α') «Συνταξιοδοτικές 
ρυθμίσεις ... και άλλες επείγουσες διατάξεις» και όπως 
αντικαταστάθηκαν από τις διατάξεις του άρθρου πρώτου 
του ν.4152/2013 (107 Α') «Επείγοντα μέτρα εφαρμογής... 
και 4127/2013», του άρθρου 33 του ν.4186/2013 (193 Α') 
«Αναδιάρθρωση της Δευτεροβάθμιας Εκπαίδευσης και 
λοιπές διατάξεις» και της παρ.3 του άρθρου έκτου του 
ν.4218/2013 (268 Α') «Κύρωση της Πράξης Νομοθετικού 


Περιεχομένου., και άλλες διατάξεις», του άρθρου 11 του 
ν.4229/2014 (8 Α') «Άδεια εγκατάστασης και λειτουργίας 
χώρου παραστάσεων... και άλλες διατάξεις» και του άρ¬ 
θρου 48 του ν.4264/2014 (118 Α’) «Άσκηση εμπορικών 
δραστηριοτήτων και άλλες διατάξεις». 

3. Την με αριθμ. πρωτ. 10135/18-11-2012 υπουργική 
απόφαση «Καθορισμός ποσού παραβολών και χρημα¬ 
τικών ποσών για παρόχους ιδιωτικής εκπαίδευσης και 
κατάρτισης κατά την παρ. Θ του άρθρου πρώτου του 
ν.4093/2012» (3057 Β'), όπως τροποποιήθηκε και ισχύ¬ 
ει με την με αριθμ. πρωτ. 34566/ΙΑ/12-03-2013 κοινή 
υπουργική απόφαση (756 Β’). 

4. Την με αριθμ. πρωτ. 151678/ΙΑ/3-12-2012 υπουργική 
απόφαση «Καθορισμός απαιτούμενων δικαιολογητικών 
... ΝΠΔΔ» (3324 Β'), όπως τροποποιήθηκε και ισχύει με 
την με αριθμ. πρωτ. 84151 /IΑ/20-06-2013 υπουργική 
απόφαση (1584 Β'). 

5. Την με αριθμ. πρωτ. Φ.2.ΓΒ/197095/Δ5/23-12-2013 
(403 Β /20-02-2014) απόφαση χορήγησης άδειας του 
Ιδιωτικού Συστεγαζόμενου Νηπιαγωγείου «ΒΑΣΙΛΙΚΟΥ 
ΕΥΑΓΓΕΛΙΑ». 

6. Τ ην από 28-03-2017 αίτηση της ενδιαφερόμενης για 
τροποποίηση της άδειας του Ιδιωτικού Συστεγαζόμενου 
Νηπιαγωγείου. 

7. Την με αριθμ. πρωτ. ΔΑ/42383/25-08-2017 απόφαση 
διατύπωσης θετικής γνώμης του ΕΟΠΠΕΠ. 

8. Το υπ’ αριθμ. 125 π.δ. (ΦΕΚ 210/τ. Α75-11-2016) δι¬ 
ορισμού του Κωνσταντίνου Γαβρόγλου στη θέση του 
Υπουργού Παιδείας, Έρευνας και Θρησκευμάτων. 

9. Το γεγονός ότι δεν προκαλείται δαπάνη σε βάρος 
του κρατικού προϋπολογισμού από την παρούσα από¬ 
φαση, αποφασίζουμε: 

Τροποποιούμε την με αριθμ. πρωτ. Φ.2.ΓΒ/197095/ 
Δ5/23-12-2013 (403/Β 720-02-2014) άδεια του Ιδιωτικού 
Συστεγαζόμενου Νηπιαγωγείου «ΒΑΣΙΛΙΚΟΥ ΕΥΑΓΓΕΛΙΑ» 
ως προς τη δυναμικότητα της αίθουσας διδασκαλίας και 
ως προς το διακριτικό τίτλο, ως ακολούθως: 

Από το σχολικό έτος 2017-2018, χορηγούμε στην ΒΑ¬ 
ΣΙΛΙΚΟΥ ΕΥΑΓΓΕΛΙΑ άδεια Ιδιωτικού - Συστεγαζόμενου 
Νηπιαγωγείου για μία (1) αίθουσα διδασκαλίας στο ισό¬ 
γειο, δυναμικότητας είκοσι οκτώ (28) νηπίων. 

Ο διακριτικός τίτλος άδειας ίδρυσης και λειτουργίας 
του Νηπιαγωγείου είναι «Ιδιωτικό Συστεγαζόμενο Νη¬ 
πιαγωγείο - ΙΧΝΗΛΑΤΕΣ - ΙΧΝΗΛΑΤΩΝΤΑΣ ΤΙΣ ΑΞΙΕΣ». 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'3677/19.10.2017 


Το Νηπιαγωγείο θα λειτουργήσει στην οδό Κολοκο- 
τρώνη 82, στη Βούλα Αττικής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 4 Οκτωβρίου 2017 
Ο Υπουργός 

ΚΩΝΣΤΑΝΤΙΝΟΣ ΓΑΒΡΟΓΛΟΥ 


Αριθμ. 46561/8369 (2) 

Εφαρμογή της παρ. 4 του άρθρου 14 του 
ν.3996/2011, όπως αντικαταστάθηκε με την παρ. 
2 του άρθρου 80 του ν.4144/2013. 

ΟΙ ΥΠΟΥΡΓΟΙ 

ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ 
ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ - 
ΟΙΚΟΝΟΜΙΚΩΝ 

Έχοντας υπόψη: 

Ι.Τις διατάξεις: 

α. Του άρθρου 90 του π.δ. 63/2005 (ΦΕΚ 98/Α’) «Κω¬ 
δικοποίηση της νομοθεσίας για τη Κυβέρνηση και τα 
κυβερνητικά όργανα», όπως ισχύει σήμερα. 

β. Του π.δ. 113/2014 (ΦΕΚ 180/Α/29-8-2014) «Οργανι¬ 
σμός Υπουργείου Εργασίας, Κοινωνικής Ασφάλισης και 
Πρόνοιας», όπως τροποποιήθηκε και ισχύει. 

γ.Του ν. 3996/2011 (ΦΕΚ 170/Α') και ιδίως του άρθρου 
14, όπως αντικαταστάθηκε με την παρ. 2 του άρθρου 80 
του ν. 4144/2013. 

δ. Του ν. 4270/2014 (ΦΕΚ 143/Α/28-9-2014) «Αρχές δη¬ 
μοσιονομικής διαχείρισης και εποπτείας (ενσωμάτωση 
της Οδηγίας 2011/85/ΕΕ)-δημόσιο λογιστικό και άλλες 
διατάξεις», όπως ισχύει. 

ε.Του ν. 3845/2010 (ΦΕΚ 65/Α') και ιδίως τις μνημο- 
νιακές υποχρεώσεις που απορρέουν (παράρτημα III 
παρ. 22 και παράρτημα 3), όπως ισχύει και αφορούν 
τη καταπολέμηση της αδήλωτης και της ανασφάλιστης 
εργασίας και της εισφοροδιαφυγής καθώς και την εν 
γένει εφαρμογή της εργατικής νομοθεσίας. 

2. Την αριθμ. Υ29/8-10-2015 απόφαση του Πρωθυ¬ 
πουργού «Ανάθεση αρμοδιοτήτων στον Αναπληρωτή 
Υπουργό Οικονομικών Γεώργιο Χουλιαράκη» (Β' 2168/ 
9-10-2015). 

3. Την αριθ. 44538/Δ. 19964/20-12-2013 απόφαση, 
«Τροποποίηση και συμπλήρωση απόφασης συγκρότη¬ 
σης συνεργείων για τη διενέργεια και τη συμμετοχή στη 
διενέργεια ελέγχων», όπως ισχύει. 

4. Την αριθ. 4691/1491/23.3.2012 (ΦΕΚ 11 06/Β/ 
2012) κοινή υπουργική απόφαση Υπουργών Οικο¬ 
νομικών και Εργασίας και Κοινωνικής Ασφάλισης 
«Καθορισμός των ποσοστών που εισπράττονται ως 
έσοδα του τακτικού προϋπολογισμού, όταν επιβάλ¬ 
λονται διοικητικές κυρώσεις του άρθρου 24 και της 


περίπτωσης β' της παραγράφου 3 του άρθρου 26 
του ν.3996/2011». 

5. Το αρθ. 21 του ν. 4354/2015, «Διαχείριση των μη 
εξυπηρετούμενων δανείων, μισθολογικές ρυθμίσεις και 
άλλες επείγουσες διατάξεις...», όπως ισχύει μετά την προ¬ 
σθήκη του αρθ. 52§1 του ν.4369/2016. 

6. Την αριθ. πρωτ.: 20319/301/04-05-2017 εισήγηση 
τηςΠροϊσταμένηςτης Γενικής Διεύθυνσης Οικονομικών 
Υπηρεσιών του Υπουργείου Εργασίας, Κοινωνικής Ασφά¬ 
λισης και Κοινωνικής Αλληλεγγύης. 

7. Το γεγονός ότι, από την απόφαση αυτή προκαλεί- 
ται δαπάνη ύψους 704.000 ευρώ για το 2017 περίπου 
και 1.951.200 ευρώ για καθένα από τα επόμενα οικο¬ 
νομικά έτη, η οποία εγγράφεται στον προϋπολογισμό 
του Υπουργείου Εργασίας, Κοινωνικής Ασφάλισης και 
Πρόνοιας (Φορέας 33120 και ΚΑΕ 0519) και η οποία 
θα καλυφθεί από το ποσοστό 20% που εισπράττεται 
ως έσοδο στο Κ.Α. εσόδων 3714 «ποσοστό 20% επί 
των προστίμων των αριθ. 24 και 26, παρ. 3 περίπτ. 
β' του ν. 3996/2011 που επιβάλλει το Σ.ΕΠ.Ε. (αρ. 14 
ν. 3996/2011)» και αποδίδονται στον προϋπολογισμό 
του Σ.ΕΠ.Ε., αποφασίζουμε: 

1) Σε όσους διενεργούν και σε όσους συμμετέχουν 
στα συνεργεία ελέγχων που ορίστηκαν με την υπ' αριθμ. 
44538/Δ19964/20-12-2013 απόφαση του Υπουργού 
Εργασίας, Κοινωνικής Ασφάλισης και Πρόνοιας, για τη 
καταπολέμηση της αδήλωτης και της ανασφάλιστης ερ¬ 
γασίας και της εισφοροδιαφυγής καθώς και την εν γένει 
εφαρμογή της εργατικής νομοθεσίας, όπως ισχύει, κα¬ 
ταβάλλεται αποζημίωση ως εξής: 

α) Σε όσους διενεργούν ελέγχους τριάντα (30) ευρώ 
ανά έλεγχο και μέχρι επτά (7) ελέγχους το μήνα και, 

β) σε όσους συμμετέχουν στους ελέγχους τριάντα (30) 
ευρώ ανά έλεγχο και μέχρι πέντε (5) ελέγχους το μήνα. 

Το συνολικό μηνιαίο ποσό αποζημίωσης για κάθε 
δικαιούχο δεν μπορεί να υπερβαίνει το ποσό των δια- 
κοσίων δέκα (210) ευρώ για την πρώτη (1.) περίπτωση 
και το ποσό των εκατόν πενήντα (150) ευρώ για την 
δεύτερη (2.) περίπτωση αντίστοιχα.Τυχόν πραγματο¬ 
ποίηση περισσοτέρων από επτά (7) ελέγχων ή πέντε 
(5) ανάλογα δεν γεννά δικαίωμα για επιπλέον ποσό. 
Προκειμένου να χορηγηθεί το ανωτέρω ποσό απαιτεί¬ 
ται σχετική βεβαίωση των Προϊσταμένων των οικείων 
υπηρεσιών. 

2) Από τη δημοσίευση της παρούσας καταργείται η 
αριθμ. 2/115436/0022/24.01.2014 κοινή υπουργική από¬ 
φαση (ΦΕΚ 113/Β/2014). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Οκτωβρίου 2017 
Οι Υπουργοί 

Εργασίας, Κοινωνικής 

Ασφάλισης και Κοινωνικής Αναπληρωτής Υπουργός 
Αλληλεγγύης Οικονομικών 

ΕΥΤΥΧΙΑ ΑΧΤΣΙΟΓΛΟΥ ΓΕΩΡΓΙΟΣ ΧΟΥΛΙΑΡΑΚΗΣ 








Τεύχος Β' 3677/19.10.2017 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


44183 


Αριθμ. Φ.80000/ΟΙΚ.46 214/1903 (3) 

Αναλυτική Περιοδική Δήλωση και καταβολή ει¬ 
σφορών Ναυτικών. 

Ο ΥΦΥΠΟΥΡΓΟΣ ΕΡΓΑΣΙΑΣ, 

ΚΟΙΝΩΝΙΚΗΣ ΑΣΦΑΛΙΣΗΣ 
ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του άρθρου 38 παρ. 6, 7 και 100 Α του 
ν. 4387/2016 (Α', 85), ως ισχύει. 

2. Τις διατάξεις του άρθρου 90 του «Κώδικα Νομοθεσί¬ 
ας για την Κυβέρνηση και τα Κυβερνητικά Όργανα» που 
κυρώθηκε με το άρθρο πρώτο του π.δ/τος 63/2005 (Α’, 
98) «Κωδικοποίηση της νομοθεσίας για την Κυβέρνηση 
και τα Κυβερνητικά Όργανα». 

3. Τις διατάξεις του π. δ/τος 113/2014 (Α’, 180) «Οργα¬ 
νισμός Υπουργείου Εργασίας, Κοινωνικής Ασφάλισης 
και Πρόνοιας». 

4. Τις διατάξεις του άρθρου 5 του π. δ/τος 24/2015 
(Α’,20) «Σύσταση και μετονομασία Υπουργείων, μεταφο¬ 
ρά της Γενικής Γραμματείας Κοινωνικών Ασφαλίσεων» 
και του άρθρου 27 του ν.4320/2015 (Α',29) «Ρυθμίσεις για 
τη λήψη άμεσων μέτρων για την αντιμετώπιση της αν¬ 
θρωπιστικής κρίσης, και την οργάνωση της Κυβέρνησης 
και των Κυβερνητικών Οργάνων και λοιπές διατάξεις». 

5. Τις διατάξεις του π.δ/τος 73/2015 (Α', 116) «Διορισμός 
Υπουργών, Αναπληρωτών Υπουργών και Υφυπουργών». 

6. Την αριθμ.οικ.44549/Δ9.12193/09-10-2015 (Β',2169) 
υπουργική απόφαση «Ανάθεση αρμοδιοτήτων στον 
Υφυπουργό Εργασίας, Κοινωνικής Ασφάλισης και Κοι¬ 
νωνικής Αλληλεγγύης, Αναστάσιο Πετρόπουλο» όπως 
έχει τροποποιηθεί με την αριθμ. οικ. 54051/Δ9.14200/ 
22-11-2016 (Β',3801) υπουργική απόφαση και ισχύει. 

7. Την αριθμ. 45862/1687/4-10-2017 εισήγηση της 
Προϊσταμένης της Γενικής Δ/νσης Οικονομικών Υπη¬ 
ρεσιών, σύμφωνα με την παρ. 5 του άρθρου 24 του 
ν.4270/2014 (Α', 143). Σύμφωνα με την εισήγηση, δεν 
προκαλείται δαπάνη σε βάρος του Κρατικού Προϋπο¬ 
λογισμού ούτε και του Ενιαίου Φορέα Κοινωνικής Ασφά¬ 
λισης (ΕΦΚΑ), δεδομένου ότι από την υλοποίηση της 
ανωτέρω απόφασης μέσω της Αναλυτικής Περιοδικής 
Δήλωσης Ναυτικών εισπράττονται εισφορές υπέρ Κύ¬ 
ριας Ασφάλισης, Κεφαλαίου Ανεργίας - Ασθένειας Ναυ¬ 
τικών (ΚΑΑΝ), Κεφαλαίου Επικουρικής Ασφάλισης Ναυ¬ 
τικών (ΚΕΑΝ),ΤΠΑΕΝ,ΤΠΚΠΕΝ, ΕΛΟΕΝ, Εστίας Ναυτικών 
(Ε.Ν), Κεφαλαίου Ναυτικής Εκπαίδευσης (ΚΝΕ),Ναυτικού 
Επιμελητηρίου Ελλάδος (ΝΕΕ), κατά ποσοστά όπως αυτά 
ισχύουν σύμφωνα με τις κείμενες διατάξεις, αποφασί¬ 
ζουμε: 

Άρθρο 1 

Αναλυτική Περιοδική Δήλωση Ναυτικών 
(ΑΠΔ Ναυτικών) 

Κάθε υπόχρεος του άρθρου 5 της παρούσας απόφα¬ 
σης υποβάλλει Αναλυτική Περιοδική Δήλωση Ναυτικών, 
η οποία στο εξής αποκαλείται ΑΠΔ Ναυτικών. Η υπο¬ 
χρέωση αυτή εφαρμόζεται στα ναυτολόγια που χορη¬ 
γούνται από 1.7.2017 και εφεξής. Για τα ναυτολόγια που 
έχουν χορηγηθεί έως τις 30.06.2017 και μέχρι τη λήξη 


τους, καθώς και για τις εκκρεμείς μέχρι την ημερομη¬ 
νία αυτή εκκαθαρίσεις ναυτολογιών, εξακολουθούν να 
εφαρμόζονται οι κείμενες περί πρώην ΝΑΤ διατάξεις. 

Άρθρο 2 

Πεδίο ισχύος 

Οι διατάξεις της παρούσας απόφασης εφαρμόζονται 
για τους ναυτικούς, δηλαδή τους απογεγραμμένους από 
την αρμόδια υπηρεσία του Υπουργείου Ναυτιλίας και 
Νησιωτικής Πολιτικής ναυτικούς ή τους κατέχοντες πι¬ 
στοποιητικό ναυτικής ικανότητας αντίστοιχης υπηρεσίας 
των χωρών της Ευρωπαϊκής Ένωσης: 

1. Έλληνες ή και υπηκόους χωρών της Ευρωπαϊκής 
Ένωσης, που αποτελούν μέλη συγκροτημένου πληρώ¬ 
ματος πλοίου με Ελληνική σημαία ή σημαία χωρών της 
Ευρωπαϊκής Ένωσης που δραστηριοποιούνται εντός των 
ορίων του Ελληνικού θαλάσσιου χώρου, καθώς και των 
πλοίων με ξένη σημαία που συμβάλλονται με το Ναυτικό 
Απομαχικό Ταμείο (ΝΑΤ). 

2. Προέδρους, Γραμματείς καιΤαμίεςτων νομίμως ανα¬ 
γνωρισμένων οργανώσεων των ναυτικών και τους νόμι¬ 
μους αναπληρωτές τους καθώς και τους εκπροσώπους 
την Πανελλήνιας Ναυτικής Ομοσπονδίας στην Ελλάδα 
και στο Εξωτερικό. 

3. Αρχιπλοιάρχους και Αρχιμηχανικούς ναυτιλιακών 
επιχειρήσεων. 

4. Αρχιπλοηγούς, πλοηγούς και το βοηθητικό προσω¬ 
πικό των πλοηγικών σταθμών. 

5. Καθηγητές και Διευθυντές Σπουδώντων Ανωτάτων 
Σχολών Εμπορικού Ναυτικού. 

6. Που εργάζονται σε πλοία, μη εφοδιασμένα προσω¬ 
ρινά με ναυτολόγιο, που βρίσκονται σε παροπλισμό ή 
αργία. 

7. Που απασχολούνται σε πλοία εφοδιασμένα με κα¬ 
ταστάσεις του ν. 2575/1998 (Α', 23) που επέχουν θέση 
ναυτολογίου. 

8. Κάθε άλλο πρόσωπο που υπάγεται στην ασφάλιση 
του πρώην ΝΑΤ. 

Άρθρο 3 

Μητρώο Εισφερόντων μέσω ΑΠΔ Ναυτικών 

Ως Μητρώο Εισφερόντων μέσω ΑΠΔ Ναυτικών νοείται: 

α.Το Μητρώο Πλοίων. 

β. Οι συνδικαλιστικές οργανώσεις που απασχολούν 
ναυτικούς. 

γ. Οι ναυτιλιακές εταιρείες. 

δ. Η Πλοηγική Υπηρεσία του Υπουργείου Ναυτιλίας και 
Νησιωτικής Πολιτικής, οι Ανώτατες Σχολές Εμπορικού 
Ναυτικού και τα Κέντρα Επιμόρφωσης Στελεχών Εμπο¬ 
ρικού Ναυτικού. 

Άρθρο 4 

Μητρώο Ασφαλισμένων Ναυτικών 

Στο Μητρώο Ασφαλισμένων Ναυτικών καταχωρίζο¬ 
νται τα στοιχεία των προσώπων που υπάγονται στην 
ασφάλιση του πρώην ΝΑΤ, σύμφωνα με τις κείμενες δι¬ 
ατάξεις και περιλαμβάνει: 

1. Μητρώο Εργάτου θαλάσσης (ΜΕΘ) 

2. Αριθμός Μητρώου Ναυτικού (ΑΜΗΝΑ) 

3. Αριθμός Κοινωνικής Ασφάλισης (ΑΜΚΑ) 

4. Αριθμός Φορολογικού Μητρώου (ΑΦΜ) 

5. Επώνυμο 

6. Όνομα 

7. Ημερομηνία Γέννησης 

8. Φύλο 

9. Όνομα Πατρός 

10. Εθνικότητα 

11. Ημερομηνία Απογραφής Ναυτικού 

12. Κωδικός Λιμενικής Αρχής έκδοσης Ναυτικού Φυλ¬ 
λαδίου 

13. Στοιχεία Επικοινωνίας (διεύθυνση κατοικίας, τηλέ¬ 
φωνο, ηλεκτρονικό ταχυδρομείο). 

Άρθρο 5 

Υπόχρεοι υποβολής ΑΠΔ Ναυτικών 

Ως υπόχρεοι υποβολής ΑΠΔ Ναυτικών ορίζονται: 

α. Κάθε Πλοιοκτήτης ή Εφοπλιστής ή Εκπρόσωπος ή 
Διαχειριστής ή Διευθυντής ή Πράκτορας ή Εκκαθαρι- 
στής, που εκμεταλλεύεται πλοίο με ελληνική σημαία ή 
σημαία χωρών της Ευρωπαϊκής Ένωσης, που δραστη¬ 
ριοποιείται εντός των ορίων του Ελληνικού θαλάσσιου 
χώρου, καθώς και των πλοίων με ξένη σημαία που συμ¬ 
βάλλονται με το Ναυτικό ΑπομαχικόΤαμείο (ΝΑΤ),γιατο 
προσωπικό που υπάγεται, σύμφωνα με τις καταστατικές 
του διατάξεις, στην ασφάλιση του πρώην ΝΑΤ, 

β. οι συνδικαλιστικές οργανώσεις των ναυτικών και οι 
νόμιμοι εκπρόσωποί τους, 

γ. οι ναυτιλιακές εταιρείες και οι νόμιμοι εκπρόσωποί 
τους, για το προσωπικό που υπάγεται, σύμφωνα με τις 
καταστατικές του διατάξεις, στην ασφάλιση του πρώην 
ΝΑΤ, 

δ. η Πλοηγική Υπηρεσία του Υπουργείου Ναυτιλίας και 
Νησιωτικής Πολιτικής, οι Ανώτατες Σχολές Εμπορικού 
Ναυτικού και τα Κέντρα Επιμόρφωσης Στελεχών Εμπορι¬ 
κού Ναυτικού, για το προσωπικό που υπάγεται, σύμφωνα 
με τις καταστατικές του διατάξεις, στην ασφάλιση του 
πρώην ΝΑΤ. 

Άρθρο 6 

Τρόπος- χρόνος Υποβολής ΑΠΔ Ναυτικών 

α. Η ΑΠΔ Ναυτικών υποβάλλεται μέσω διαδικτύου 
κάθε μήνα. 

β. Η ΑΠΔ Ναυτικών συναρτάται με την χορήγηση 
ναυτολογίου από τις υπηρεσίες του ΝΑΤ και δημιουρ¬ 
γεί ημερολόγιο υποβολής των ΑΠΔ με βάση την ημε¬ 
ρομηνία έναρξης και λήξης του εκάστοτε εξαμηνιαίου 
ναυτολογίου, δηλαδή η 1 η έως και η 5η ΑΠΔ Ναυτικών 
υποβάλλονται από την 1 η έως και την 10η ημέρα του 
επόμενου μήνα της απασχόλησης και η 6η ΑΠΔ Ναυτι¬ 
κών υποβάλλεται με την λήξη του ναυτολογίου. 

Άρθρο 7 

Τύποι ΑΠΔ Ναυτικών 

1. Κανονική (κωδ. 01): περιλαμβάνει τα στοιχεία απα¬ 
σχόλησης της περιόδου αναφοράς και υποβάλλεται στις 
προθεσμίες του άρθρου 6 της παρούσης απόφασης. 

2. Συμπληρωματική (κωδ. 04): αφορά συμπλήρωση 
τυχόν ελλιπών στοιχείων του περιεχομένου της υποβλη- 


θείσης Κανονικής και υποβάλλεται στις προθεσμίες του 
άρθρου 6 της παρούσης. 

3. Επανυποβολή (κωδ. 03): υποβάλλεται για την διόρ¬ 
θωση των λαθών που εντοπίστηκαν κατά την επεξεργα¬ 
σία ή τον έλεγχο της ΑΠΔ Ναυτικών και γνωστοποιήθη¬ 
καν στον εισφέροντα. 

Άρθρο 8 

Περιεχόμενο ΑΠΔ Ναυτικών 

Η ΑΠΔ Ναυτικών περιέχει: 

Ι.Τον κωδικό τύπο ΑΠΔ Ναυτικών 

2. Την περίοδο απασχόλησης - αναφοράς της ΑΠΔ 

3. Τον αριθμό σήματος χορήγησης ναυτολογίου ή 
ελευθεροπλοΐας 

4. Τα στοιχεία των εισφερόντων, δηλαδή: 
α. Κωδικός Αριθμός Πλοίου 

β. Είδος Πλοίου 

γ. Αριθμό Νηολογίου ή ΙΜΟ ή Πιστοποιητικό ή Άδεια 
Κυριότητας 
δ. Όνομα Πλοίου 
ε. Ιδιότητα υπόχρεου 
στ. ΑΦΜ υπόχρεου 
ζ. Ονοματεπώνυμο 
η. Στοιχεία Υπόχρεου 

5. Τα στοιχεία των ασφαλισμένων, δηλαδή: 
α. Μητρώο Εργάτου θαλάσσης (ΜΕΘ) 

β. Αριθμός Μητρώου Ναυτικού (ΑΜΗΝΑ) 

γ. Αριθμός Κοινωνικής Ασφάλισης (ΑΜΚΑ) 

δ. Αριθμός Φορολογικού Μητρώου (ΑΦΜ) 

ε. Επώνυμο 

στ. Εθνικότητα 

ζ. Όνομα 

η. Όνομα Πατρός 

θ. Ημερομηνία Γέννησης 

ι. Φύλο 

ια. Κωδικός εξαίρεσης 
ιβ. Ειδικότητα βάσει προσόντων 
ιγ. Ειδικότητα ναυτολόγησης 
ιδ. Ημερομηνία πρόσληψης 
ιε. Ημερομηνία απόλυσης 
ιστ. Αιτιολογία απόλυσης 

Άρθρο 9 

Έλεγχος στοιχείων ΑΠΔ Ναυτικών 
Εάν με την οριστικοποίηση της υποβολής της ΑΠΔ 
Ναυτικών και τον έλεγχο αυτής εντοπισθούν από το 
ηλεκτρονικό σύστημα λάθη ή παραλείψεις, το σύστημα 
δεν επιτρέπει την υποβολή της αλλά τη διόρθωσή της. 

Με την κατάθεση, μετά τη λήξη του, του ναυτολογίου 
στο ΝΑΤ, διενεργείται έλεγχος ταυτοποίησης των στοι¬ 
χείων των υποβληθέντων ΑΠΔ Ναυτικών, με το περιεχό¬ 
μενο του ναυτολογίου. 

Άρθρο 10 

Κυρώσεις, επιβαρύνσεις στις περιπτώσεις μη 
υποβολής, εκπρόθεσμης, ανακριβούς υποβολής 
ΑΠΔ Ναυτικών 

Στα πρόσωπα του άρθρου 5 που: 

α. δεν υποβάλλουν Α.Π.Δ Ναυτικών επιβάλλεται πρό- 

σθετη επιβάρυνση εισφορών που ανέρχεται σε ποσοστό 
45% επί του ποσού των εισφορών που προκύπτουν από 
την Α.Π.Δ ή τις Α.Π.Δ που είχαν υποχρέωση να υποβά¬ 
λουν, 

β. υποβάλλουν εκπρόθεσμα την ΑΠΔ Ναυτικών, επι¬ 
βάλλεται επιβάρυνση εισφορών 3% επί του ποσού των 
εισφορών που προκύπτει από αυτή, πριν από τη λήξη της 
προθεσμίας που προβλέπεται από τις οικείες διατάξεις 
για την υποβολή της επόμενης κατά περίπτωση ΑΠΔ και 
προσαυξάνεται κατά 1% μηνιαίως μετά την παρέλευση 
της προθεσμίας υποβολής της κάθε επόμενης κατά πε¬ 
ρίπτωση ΑΠΔ κα μέχρι 30% συνολικά, 

γ. υποβάλλουν την ΑΠΔ Ναυτικών με ανακριβή στοι¬ 
χεία απασχόλησης, ασφάλισης, επιβάλλεται επιβάρυνση 
εισφορών που ανέρχεται σε ποσοστό 30% επί του ποσού 
της διαφοράς που προκύπτει μεταξύ των εισφορών που 
δηλώθηκαν και των εισφορών που υπολογίζονται μετά 
από τον έλεγχο, 

δ. για την μη εμπρόθεσμη καταβολή των εισφορών 
της ΑΠΔ Ναυτικών επιβάλλεται προσαύξηση επί του 
συνολικού ποσού καταβολής σύμφωνα με τον Κώδικα 
Είσπραξης Δημοσίων Εσόδων, 

στ. η μη υποβολή ΑΠΔ Ναυτικών επιφέρει την άρση 
της ελευθεροπλοϊας του πλοίου. 

Άρθρο 11 

Εισφορές που δηλώνονται μέσω της Αναλυτικής 
Περιοδικής Δήλωσης Ναυτικών (ΑΠΔ Ναυτικών)- 
Υπόχρεοι παρακράτησης και καταβολής 
των εισφορών 

1. Στην ΑΠΔ Ναυτικών δηλώνονται εισφορές υπέρ Κύ¬ 
ριας Ασφάλισης, Κεφαλαίου Ανεργίας - Ασθένειας Ναυτι¬ 
κών (ΚΑΑΝ), πρώην Κεφαλαίου Επικουρικής Ασφάλισης 
Ναυτικών (ΚΕΑΝ) και πρώην Ταμείων Προνοίας Εμπορι¬ 
κού Ναυτικού (ΤΠΑΕΝ, ΤΠΚΠΕΝ) του ΕΤΕΑΕΠ, Ειδικού 
Λογαριασμού Οικογενειακών Επιδομάτων Ναυτικών 
(ΕΛΟΕΝ), Εστίας Ναυτικών (ΕΝ), Κεφαλαίου Ναυτικής 
Εκπαίδευσης (ΚΝΕ), Ναυτικού Επιμελητηρίου Ελλάδος 
(ΝΕΕ), κατά ποσοστά όπως αυτά ισχύουν σύμφωνα με 
τις διατάξεις του κ.ν. 792/1978 (Α',220) όπως αυτός τρο¬ 
ποποιήθηκε και ισχύει και σύμφωνα με τις διατάξεις του 
ν.4387/2016 όπως αυτός τροποποιήθηκε και ισχύει. 

2. Υπόχρεοι παρακράτησης, απόδοσης και καταβολής 
των εισφορών είναι οι υπόχρεοι υποβολής της ΑΠΔ Ναυ¬ 
τικών, όπως αυτοί ορίζονται στο άρθρο 5 της παρούσης. 
Οι εισφορές υπολογίζονται σύμφωνα με τις διατάξεις του 
άρθρου 38 παρ. 6 του ν. 4387/2016. 

Άρθρο 12 

Καταβολή εισφορών- Προθεσμίες 

Α. Με την υποβολή και οριστικοποίηση της ΑΠΔ Ναυτι¬ 
κών, το ηλεκτρονικό σύστημα εκδίδει αυτόματα αποδει¬ 
κτικό παραλαβής και ταυτότητα πληρωμής που περιέχει: 

1. Την περίοδο υποβολής. 

2. Τα στοιχεία του Εισφέροντος. 

3. Τα στοιχεία των απασχολούμενων ναυτικών και το 
χρόνο απασχόλησης. 

4. Ανάλυση ποσών εισφορών, κύριας και επικουρικής 
ασφάλισης, εφάπαξ παροχής, οικογενειακών επιδομά¬ 


των, Κεφαλαίου Ναυτικής Εκπαίδευσης, Ναυτικού Επι¬ 
μελητηρίου Ελλάδος και Εστίας Ναυτικών, εργαζομένων 
και εργοδοτών. 

5. Το σύνολο των άνω εισφορών. 

6. Το νόμισμα υπολογισμών. 

7. Την συμμετοχή του κράτους στις εξαιρέσεις. 

8. Τις συνολικές εισφορές εργοδότη και εργαζόμενου. 

9. Τις τυχόν οφειλές ανεξόφλητων ΑΠΔ Ναυτικών ή 
πιστωτικών υπολοίπων. 

10. Τα τυχόν πρόστιμα και προσαυξήσεις. 

11. Το σύνολο καταβολής σε Ευρώ. 

12. Την ημερομηνία συναλλαγματικής ισοτιμίας. 

13. Την συναλλαγματική ισοτιμία της ημερομηνίας 
υποβολής της ΑΠΔ. 

14. Την μετατρεπόμενη αξία καταβολής σε αξία ξένου 
νομίσματος (Δολάριο ΗΠΑ ή Λίρα Αγγλίας). 

15. Την καταληκτική ημερομηνία καταβολής των ει¬ 
σφορών. 

16. Τον κωδικό εντολής Πληρωμής (ΚΡ). 

Β. Η καταληκτική προθεσμία καταβολής των εισφορών 
της ΑΠΔ Ναυτικών ορίζεται ως παρακάτω: 

1. Για την 1 η, 2η, και 3η ΑΠΔ Ναυτικών, η καταληκτική 
προθεσμία καταβολής των εισφορών ταυτίζεται με την 
ημερομηνία υποβολής της αντίστοιχης 3ης ΑΠΔ Ναυ¬ 
τικών. 

2. Για την 4η, 5η και 6η ΑΠΔ Ναυτικών, η καταληκτική 
προθεσμία καταβολής των εισφορών ταυτίζεται με την 
ημερομηνία υποβολής της 6ης ΑΠΔ Ναυτικών. 

3. Στην περίπτωση καταβολής των εισφορών, όπως 
αυτές προκύπτουν από την ΑΠΔ Ναυτικών, σε ξένο νό¬ 
μισμα (Δολάρια ΗΠΑ ή Λίρες Αγγλίας), η αξία του ξένου 
νομίσματος υπολογίζεται με την ισοτιμία του σε Ευρώ, 
όπως αυτή καθορίζεται από την Τράπεζα της Ελλάδος 
κατά την ημερομηνία καταβολής των εισφορών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Οκτωβρίου 2017 

Ο Υφυπουργός 

ΑΝΑΣΤΑΣΙΟΣ ΠΕΤΡΟΠΟΥΛΟΣ 


Αριθμ. Δ10/Α/21175/1 238 (4) 

Τροποποίηση της υπ' αριθ. 2105/2014 υπουρ¬ 
γικής απόφασης περί μεταβίβασης αρμοδιοτή¬ 
των και δικαιώματος υπογραφής «Με εντολή 
Υπουργού» στους Διοικητή, Υποδιοικητές, Γενι¬ 
κούς Διευθυντές και λοιπούς Προϊσταμένους των 
οργανικών μονάδων της Υπηρεσίας Πολιτικής 
Αεροπορίας (ΦΕΚ/Β/2230/2014). 

Ο ΥΠΟΥΡΓΟΣ ΥΠΟΔΟΜΩΝ ΚΑΙ ΜΕΤΑΦΟΡΩΝ 

Έχοντας υπόψη: 

1. Τις διατάξεις του ν.δ. 714/1970 «Περί ιδρύσεως Δι- 
ευθύνσεως Εναέριων Μεταφορών παρά τω Υπουργείω 
Συγκοινωνιών και Οργανώσεως της Υπηρεσίας Πολιτικής 
Αεροπορίας» (ΦΕΚ 238 Αήόπως ισχύει. 

2. Τις διατάξεις του ν. 1340/1983 «τροποποίηση δια¬ 
τάξεων του ν.δ. 714/1970 περί ιδρύσεως ΔΕΜ κ.λπ. (ΦΕΚ 
35 Α') όπως ισχύει. 

3. Τις διατάξεις του π.δ. 125/2016 «Διορισμός Υπουρ¬ 
γών, Αναπληρωτών Υπουργών και Υφυπουργών» (ΦΕΚ 
210 Α) όπως ισχύει. 

4. Τις διατάξεις του π.δ. 56/1989 «Οργανισμός της 
Υπηρεσίας Πολιτικής Αεροπορίας (ΥΠΑ) του Υπουργείου 
Μεταφορών και Επικοινωνιών» (ΦΕΚ 28 Α') όπως τροπο¬ 
ποιήθηκε και ισχύει. 

5. Τις διατάξειςτου ν. 3913/2011 «Αναδιοργάνωση της 
Υπηρεσίας Πολιτικής Αεροπορίας και άλλες διατάξεις» 
(ΦΕΚ 18 Α') όπως ισχύει. 

δ.Τις διατάξεις του ν. 4146/2013«Διαμόρφωση Φιλικού 
Αναπτυξιακού Περιβάλλοντος για τις Στρατηγικές και 
Ιδιωτικές Επενδύσεις και άλλες διατάξεις» (ΦΕΚ 90 Α') 
όπως ισχύει. 

7. Τις διατάξειςτου άρθρου 29 παρ. 1 του ν. 1558/1985 
«Κυβέρνηση και Κυβερνητικά όργανα» (ΦΕΚ 137 Α') και 
το άρθρο 29Α', όπως προστέθηκε στον νόμο αυτό με 
το άρθρο 27του ν. 2081/1992 (ΦΕΚ 154 Α') όπως ισχύει. 

8. Τις διατάξεις των άρθρων 41,54 και 90 του Κώδικα 
νομοθεσίας για την Κυβέρνηση και τα κυβερνητικά όργα¬ 
να, που κυρώθηκε με το άρθρο πρώτο του π.δ. 63/2005 
(ΦΕΚ 98/Α) όπως ισχύει. 

9. Τις διατάξεις των άρθρων 58 και 65 παρ. 2 του 
ν. 4270/2014 «Αρχές δημοσιονομικής διαχείρισης και 
εποπτείας (ενσωμάτωση της Οδηγίας 2011/85/ΕΕ) - δη¬ 
μόσιο λογιστικό και άλλες διατάξεις» (ΦΕΚ 143 Α) όπως 
τροποποιήθηκε και ισχύει. 

10. Τις διατάξειςτου π.δ. 80/2016 «Ανάληψη υποχρε¬ 
ώσεων από τους διατάκτες» (ΦΕΚ 145/Α/05-08-2016). 

11 .Τις διατάξεις της κοινής υπουργικής απόφασης υπ'α- 
ριθ. οικ. 509/11 (ΦΕΚ 61/Β/19-01-2017) «Αναδιοργάνω- 
σηςτης Γενικής Διεύθυνσης Οικονομικών Υπηρεσιών του 
Υπουργείου Υποδομών και Μεταφορών, σύμφωνα με τις 
διατάξεις του άρθρου 58 του ν. 4438/2016 (ΦΕΚ Α' 220)». 

12. Τιςδιατάξειςτουν.4427/2016(ΦΕΚ188/Α/08-10-2016) 
περί «Σύστασης Αρχής Πολιτικής Αεροπορίας, Αναδιάρ¬ 
θρωσης της Υπηρεσίας Πολιτικής Αεροπορίας και άλλες 
διατάξεις» όπως ισχύει. 

13. Την με αριθ. 2105/2014 (ΦΕΚ/Β/2230/14-08-2014) 
απόφαση του Υπουργού Υποδομών, Μεταφορών και 
Δικτύων περί «Μεταβίβασης αρμοδιοτήτων και δικαι¬ 
ώματος υπογραφής «Με εντολή Υπουργού» στους Δι¬ 
οικητές, Υποδιοικητές, Γενικούς Διευθυντές και λοιπούς 
Προϊσταμένους Οργανικών Μονάδων της ΥΠΑ. 

14. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού. 

15. Την ανάγκη της ευέλικτης, εύρυθμης και αποτελε¬ 
σματικής λειτουργίας της Υπηρεσίας Πολιτικής Αεροπο¬ 
ρίας, αποφασίζουμε: 

Τροποποιούμε την υπ. αριθ. 2105/2014 υπουργική 
απόφαση περί μεταβίβασης αρμοδιοτήτων και δικαι¬ 
ώματος υπογραφής «Με εντολή Υπουργού» στους Δι¬ 
οικητές, Υποδιοικητές, Γενικούς Διευθυντές και λοιπούς 
Προϊσταμένους των Οργανικών Μονάδων της ΥΠΑ 
(ΦΕΚ/Β/2230/14-08-2014), ως ακολούθως: 


Άρθρο 1 

1. Οι υποπαράγραφοι 2.12,2.13,2.23,2.24 και 2.25 της 
παραγράφου 2 του άρθρου 1 αντικαθίστανται ως εξής: 

«2.12 Σε πράξεις έγκρισης μετακινήσεων εκτός έδρας 
στο εσωτερικό του Διοικητή, των Υποδιοικητών καθώς 
και των Προϊσταμένων Γενικών Διευθύνσεων και των 
Προϊσταμένων Διευθύνσεων της ΥΠΑ ανεξαρτήτως 
αριθμού ημερών, στα πλαίσια των δικαιουμένων ημε¬ 
ρών μετακίνησης». 

«2.13 Σε πράξεις έγκρισης μετακινήσεων μετάβασης 
στο εξωτερικό του Διοικητή, των Υποδιοικητών καθώς 
και των Προϊσταμένων Γενικών Διευθύνσεων, των Διευ¬ 
θυντών, των Τμηματαρχών και των λοιπών υπαλλήλων 
της ΥΠΑ, μετά από εισήγηση του καθ' ύλην αρμοδίου 
Υποδιοικητή, για εκτέλεση υπηρεσίας ανεξαρτήτως 
αριθμού ημερών». 

«2.23 Στη διατύπωση απόψεων της Διοίκησης προς το 
Συμβούλιο της Επικράτειας και άλλα διοικητικά ή πολιτι¬ 
κά δικαστήρια ή άλλες αρχές επί επιδίκων υποθέσεων». 

«2.24 Σε αποφάσεις έγκρισης δαπανών σε βάρος τα¬ 
κτικού προϋπολογισμού και προϋπολογισμού Δημοσίων 
επενδύσεων από το ποσό των πενήντα χιλιάδων ευρώ 
και ενός λεπτού (50.000,01) μέχρι του ποσού των επτα¬ 
κοσίων χιλιάδων (700.000,00) ευρώ». 

«2.25 Σε αποφάσεις καταλογισμού καθώς και ανάκλη¬ 
σης καταλογισμού δαπανών από το ποσό των πενήντα 
χιλιάδων ευρώ και ενός λεπτού (50.000,01) μέχρι του 
ποσού των επτακοσίων χιλιάδων (700.000,00) ευρώ. 

2. Οι υποπαράγραφοι 2.27,2.28,2.29,2.30 και 2.31 της 
παραγράφου 2 του άρθρου 1 αντικαθίστανται ως εξής: 

«2.27 Σε αποφάσεις προκήρυξης μειοδοτικών δια¬ 
γωνισμών, αποφάσεις κατακύρωσης αποτελεσμάτων ή 
συνέχισης του διαγωνισμού, ή απ' ευθείας ανάθεση. Σε 
ανακοίνωση αποτελεσμάτων διαγωνισμού, υπογραφή 
σχετικής σύμβασης, αποφάσεις κήρυξης εκπτώτου, ή 
παραλαβής με έκπτωση τιμής ή επιβολής προστίμων 
ή άλλων κυρώσεων, ή αποκλεισμό προμηθευτού από 
συγκεκριμένη προμήθεια ή από τις προμήθειες, καθώς 
και κάθε άλλη πράξη που αφορά σε προμήθειες υλικού 
εξοπλισμού ή εξοπλισμού συντήρησης ή εκτέλεσης ερ¬ 
γασιών ή υπηρεσίες από το ποσό των πενήντα χιλιάδων 
ευρώ και ενός λεπτού (50.000,01) ευρώ μέχρι του ποσού 
των επτακοσίων χιλιάδων (700.000,00) ευρώ». 

«2.28 Στην προκήρυξη δημοσίων τακτικών και επανα¬ 
ληπτικών πλειοδοτικών διαγωνισμών για την εκμίσθωση 
χώρων των Κρατικών Αερολιμένων και άλλων χώρων 
κυριότητος ΥΠΑ, προς άσκηση του δικαιώματος λειτουρ¬ 
γίας εμπορικών εκμεταλλεύσεων, κατακύρωσης ή ματαί¬ 
ωσης του αποτελέσματος αυτών, καθώς και κάθε άλλης 
πράξης σχετικής με την εκμίσθωση των χώρων αυτών, 
ύψους ετησίου σταθερού μισθώματος από το ποσό πε¬ 
νήντα χιλιάδων ευρώ και ενός λεπτού (50.000,01) μέχρι 
του ποσού των επτακοσίων χιλιάδων (700.000,00) ευρώ, 
καθώς και υπογραφή των σχετικών συμβάσεων». 

«2.29 Σε απ' ευθείας αναθέσεις για την διάθεση χώρων 
των Κρατικών Αερολιμένων και άλλων χώρων κυριό¬ 
τητος ΥΠΑ, προς άσκηση του δικαιώματος λειτουργίας 
εμπορικών εκμεταλλεύσεων, ύψους ετησίου σταθερού 
μισθώματος από το ποσό των δεκαπέντε χιλιάδων ευρώ 

και ενός λεπτού (15.000,01) μέχρι του ποσού των επτακο¬ 
σίων χιλιάδων (700.000,00) ευρώ, καθώς και υπογραφής 
των σχετικών συμβάσεων». 

«2.30 Στην καταγγελία συμβάσεων, κήρυξη των μισθω¬ 
τών έκπτωτων, μονομερή λύση συμβάσεων, παράταση 
αυτών, επιβολή προστίμων, κατάπτωση αποζημιώσεων, 
καταλογισμό δαπάνης σε βάρος μισθωτών και κάθε άλλη 
πράξη σχετική με την εκτέλεση των συμβάσεων εμπο¬ 
ρικών εκμεταλλεύσεων ετησίου σταθερού μισθώματος 
από το ποσό των δεκαπέντε χιλιάδων ευρώ και ενός 
λεπτού (15.000,01) μέχρι του ποσού των επτακοσίων 
χιλιάδων (700.000,00) ευρώ». 

«2.31 Στη συμπληρωματική ένταξη προμήθειας υλικού 
στο Ενιαίο Πρόγραμμα Προμηθειών, προϋπολογισθεί- 
σης αξίας μέχρι του ποσού των επτακοσίων χιλιάδων 
(700.000,00) ευρώ». 

3. Στο άρθρο 1 παράγραφος 2 προστίθενται οι υπο- 
παράγραφοι 2.45,2.46 και 2.47 ως εξής: 

«2.45 Σε εισηγήσεις στο Γενικό Λογιστήριο του Κρά¬ 
τους για αυξομοίωση πιστώσεων του προϋπολογισμού 
ΥΠΑ». 

«2.46 Σε εισηγήσεις μεταφοράς πίστωσης από έναν 
κωδικό αριθμό σε άλλο κωδικό αριθμό του προϋπολο¬ 
γισμού ΥΠΑ». 

«2.47 Σε εντολές ανοίγματος πιστώσεων προς την 
Τράπεζα Ελλάδος, οδηγίες εκτέλεσης και εκκαθάρισης 
αυτών από ποσό των πενήντα χιλιάδων και ενός λεπτού 
(50.000,01) ευρώ μέχρι του ποσού των επτακοσίων χι¬ 
λιάδων (700.000,00) ευρώ σε ετήσια βάση κατά κωδικό 
αριθμό είδους του αρχείου ειδών του Ενιαίου Προγράμ¬ 
ματος προμηθειών και στην αναγνώριση αυτής». 

Άρθρο 2 

1. Οι παράγραφοι 1,2, 3, 4, 5, 6 και 9 του άρθρου 3 
αντικαθίστανται ως εξής: 

«1. Σε αποφάσεις έγκρισης δαπανών σε βάρος τακτι¬ 
κού προϋπολογισμού και προϋπολογισμού Δημοσίων 
επενδύσεων από το ποσό των δεκαπέντε χιλιάδων 
ευρώ και ενός λεπτού (15.000,01) ευρώ μέχρι του ποσού 
(50.000,00) ευρώ». 

«2. Σε αποφάσεις καταλογισμού καθώς και ανάκλησης 
καταλογισμού δαπανών από το ποσό των δεκαπέντε 
χιλιάδων ευρώ και ενός λεπτού (15.000,01) ευρώ μέχρι 
του ποσού των πενήντα χιλιάδων (50.000,00) ευρώ». 

«3. Σε αποφάσεις προκήρυξης μειοδοτικών διαγωνι¬ 
σμών, αποφάσεις κατακύρωσης αποτελεσμάτων ή συ¬ 
νέχισης του διαγωνισμού, ή απ' ευθείας ανάθεσης. Σε 
ανακοίνωση αποτελεσμάτων διαγωνισμού, υπογραφή 
συμβάσεων, αποφάσεις κήρυξης εκπτώτου, ή παραλα¬ 
βής με έκπτωση τιμής ή επιβολής προστίμων ή άλλων 
κυρώσεων, ή αποκλεισμό προμηθευτού από συγκεκρι¬ 
μένη προμήθεια ή γενικά από τις προμήθειες, καθώς και 
κάθε άλλη πράξη που αφορά σε προμήθειες υλικού εξο¬ 
πλισμού ή εξοπλισμού συντήρησης ή εκτέλεσης εργα¬ 
σιών ή υπηρεσίες από το ποσό των δεκαπέντε χιλιάδων 
ευρώ και ενός λεπτού (15.000,01) ευρώ μέχρι του ποσού 
των πενήντα χιλιάδων (50.000,00) ευρώ». 

«4. Στην προκήρυξη δημοσίων τακτικών και επαναλη¬ 
πτικών πλειοδοτικών διαγωνισμών για την εκμίσθωση 


χώρων των Κρατικών Αερολιμένων και άλλων χώρων 
κυριότητος ΥΠΑ, προς άσκηση του δικαιώματος λει¬ 
τουργίας εμπορικών εκμεταλλεύσεων, κατακύρωσης ή 
ματαίωσης του αποτελέσματος αυτών, καθώς και κάθε 
άλλης πράξης σχετικής με την εκμίσθωση των χώρων 
αυτών, ύψους ετησίου σταθερού μισθώματος από το 
ποσό των δεκαπέντε χιλιάδων ευρώ και ενός λεπτού 
(15.000,01) ευρώ μέχρι του ποσού των πενήντα χιλιά¬ 
δων (50.000,00) ευρώ». 

«5. Σε απ' ευθείας αναθέσεις, διάθεσης χώρων των Κρα¬ 
τικών Αερολιμένων και άλλων χώρων κυριότητος ΥΠΑ, 
προς άσκηση του δικαιώματος λειτουργίας εμπορικών 
εκμεταλλεύσεων, ύψους ετησίου σταθερού μισθώματος 
μέχρι το ποσό των δεκαπέντε χιλιάδων ευρώ (15.000,00) 
καθώς και υπογραφής των σχετικών συμβάσεων». 

«6. Στην καταγγελία συμβάσεων, κήρυξη των μισθω¬ 
τών έκπτωτων, μονομερή λύση συμβάσεων, εφόσον συ¬ 
ντρέχουν λόγοι παράτασης αυτών, επιβολή προστίμων, 
κατάπτωση αποζημιώσεων, καταλογισμό δαπάνης σε 
βάρος μισθωτών και κάθε άλλη πράξη σχετική με την 
εκτέλεση των συμβάσεων εμπορικών εκμεταλλεύσεων 
ετησίου σταθερού μισθώματος μέχρι το ποσό των δε¬ 
καπέντε χιλιάδων (15.000,00) ευρώ». 

«9. Σε πράξεις έγκρισης μετακινήσεων εκτός έδρας στο 
εσωτερικό των προϊσταμένων τμημάτων και υπαλλήλων 
της ΥΠΑ για εκτέλεση υπηρεσίας, πέραν των δέκα (10) 
ημερών, στα πλαίσια των δικαιουμένων ημερών μετακί¬ 
νησης, πλην των περιπτώσεων που ρυθμίζονται διαφο¬ 
ρετικά με την παρούσα». 

2. Στο άρθρο 3 προστίθεται η παράγραφος 19 ως εξής: 

«19. Σε εντολές ανοίγματος πιστώσεων προς την Τρά¬ 
πεζα Ελλάδος, οδηγίες εκτέλεσης και εκκαθάρισης αυ¬ 
τών από το ποσό των δεκαπέντε χιλιάδων ευρώ και ενός 
λεπτού (15.000,01) ευρώ μέχρι του ποσού των πενήντα 
χιλιάδων (50.000,00) ευρώ σε ετήσια βάση κατά κωδικό 
αριθμό είδουςτου αρχείου ειδών του Ενιαίου Προγράμ¬ 
ματος προμηθειών και στην αναγνώριση αυτής». 

Άρθρο 3 

1. Η παράγραφος 7 του άρθρου 5 αντικαθίσταται ως 
εξής: 

«7. Στην κατάρτιση προγραμμάτων εκπαίδευσης στη 
πράξη και στον ορισμό εκπαιδευτών αυτών (πλην των 
Τμημάτων Τηλεπικοινωνιών που λειτουργούν στους Αε¬ 
ρολιμένες για τα οποία υπάρχει ειδικότερη ρύθμιση), 
σε συνεργασία με την καθ' ύλη αρμόδια Διεύθυνση της 
ΥΠΑ». 

2. Η υποπαράγραφος 5.9 της παραγράφου 5 του άρ¬ 
θρου 12 αντικαθίσταται ως εξής: 

«5.9 Σε πράξεις έγκρισης μετακινήσεων εκτός έδρας 
στο εσωτερικό των προϊσταμένων τμημάτων και υπαλ¬ 
λήλων της ΥΠΑ για εκτέλεση υπηρεσίας, μέχρι δέκα 
ημερών, στα πλαίσια των δικαιουμένων ημερών μετα¬ 
κίνησης, πλην των περιπτώσεων που ρυθμίζονται δια¬ 
φορετικά με την παρούσα». 

Άρθρο 4 

1. Οι παράγραφοι 6,7,8 και 9 του άρθρου 9 αντικαθί¬ 
στανται αντιστοίχως ως εξής: 

«6. Σε αποφάσεις έγκρισης δαπανών σε βάρος τακτι¬ 
κού προϋπολογισμού και προϋπολογισμού δημοσίων 
Επενδύσεων μέχρι του ποσού των δεκαπέντε χιλιάδων 
(15.000,00) ευρώ, καθώς και σε αποφάσεις έγκρισης σε 
βάρος τακτικού προϋπολογισμού πάγιων λειτουργικών 
δαπανών ανεξαρτήτως ύψους». 

«7. Σε αποφάσεις καταλογισμού καθώς και ανάκλησης 
καταλογισμού δαπανών μέχρι του ποσού των δεκαπέντε 
χιλιάδων (15.000,00) ευρώ». 

«8. Σε αποφάσεις προκήρυξης μειοδοτικών διαγω¬ 
νισμών, αποφάσεις κατακύρωσης αποτελεσμάτων ή 
συνέχισης του διαγωνισμού, ή απ’ ευθείας ανάθεση, 
ανακοίνωση αποτελεσμάτων διαγωνισμού, υπογραφή 
συμβάσεων, αποφάσεις κήρυξης έκπτωτου, ή παραλα¬ 
βής με έκπτωση τιμής ή επιβολής προστίμων ή άλλων 
κυρώσεων, ή αποκλεισμό προμηθευτού από συγκεκρι¬ 
μένη προμήθεια ή γενικά και από τις προμήθειες, καθώς 
και κάθε άλλη πράξη που αφορά σε προμήθειες υλικού 
εξοπλισμού ή εξοπλισμού συντήρησης ή εκτέλεσης ερ¬ 
γασιών ή υπηρεσίες μέχρι του ποσού των δεκαπέντε 
χιλιάδων (15.000,00) ευρώ». 

«9. Στην προκήρυξη δημοσίων τακτικών και επαναλη¬ 
πτικών πλειοδοτικών διαγωνισμών για την εκμίσθωση 
χώρων των Κρατικών Αερολιμένων και άλλων χώρων 
κυριότητος ΥΠΑ, προς άσκηση του δικαιώματος λειτουρ¬ 
γίας εμπορικών εκμεταλλεύσεων, κατακύρωσης ή ματαί¬ 
ωσης του αποτελέσματος αυτών, καθώς και κάθε άλλης 
πράξης σχετικής με την εκμίσθωση των χώρων αυτών, 
ύψους ετησίου σταθερού μισθώματος μέχρι του ποσού 
των δεκαπέντε χιλιάδων (15.000,00) ευρώ». 

2. Στο άρθρο 9 προστίθεται η παράγραφος 15 ως εξής: 

«15. Σε εντολές ανοίγματος πιστώσεων προς την Τρά¬ 
πεζα Ελλάδος, οδηγίες εκτέλεσης και εκκαθάρισης αυτών 
μέχρι του ποσού των δεκαπέντε χιλιάδων (15.000,00) 
ευρώ σε ετήσια βάση κατά κωδικό αριθμό είδους του 
αρχείου ειδών του Ενιαίου Προγράμματος προμηθειών 
και στην αναγνώριση αυτής». 


Άρθρο 5 

Γενικά 

1. Από τις διατάξεις της παρούσης δε προκαλείται δα¬ 
πάνη σε βάρος κρατικού προϋπολογισμού. 

2. Τα χρηματικά ποσά που αναφέρονται στη παρούσα 
νοούνται μη συμπεριλαμβανομένου Φ.Π.Α. 

Άρθρο 6 

Καταργούμενες διατάξεις 

Από της ισχύος της παρούσης καταργούνται τα εξής: 

α. Καταργείται η υποπαράγραφος 2.26 της παραγρά¬ 
φου 2 του άρθρου 1 (Στο Διοικητή της Υπηρεσίας Πολι¬ 
τικής Αεροπορίας). 

β. Καταργούνται οι υποπαράγραφοι 15.7, 15.8, 15.9 
και 15.13 της παραγράφου 15 του άρθρου 6 (Στον Προ¬ 
ϊστάμενο της Διεύθυνσης Διαχείρισης και Ανάπτυξης της 
Αεροναυτιλίας). 

γ. Καταργούνται οι υποπαράγραφοι 7.1, 7.2, 7.19 και 
7.20 της παραγράφου 7 (Στον Προϊστάμενο της Διεύθυν¬ 
σης Οικονομικού και Εφοδιασμού), καταργείται η υποπα¬ 
ράγραφος 8.1 της παραγράφου 8 (Στον Προϊστάμενο της 
Διεύθυνσης Νομικών Υποθέσεων), καταργείται η υπο¬ 
παράγραφος 10.10 της παραγράφου 10 (Προϊστάμενοι 
Διευθύνσεων των Ειδικών Υπηρεσιών) και η υποπαρά¬ 
γραφος 14.7 της παραγράφου 14 (Προϊστάμενοι Αοιπών 
Περιφερειακών Υπηρεσιών) του άρθρου 12. 

Άρθρο 7 

Η ισχύς της παρούσας αρχίζει απάτη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ελληνικό, 9 Οκτωβρίου 2017 

Ο Υπουργός 

ΧΡΗΣΤΟΣ ΣΠΙΡΤΖΗΣ 



ΕΘΝΙΚΟ 

ΤΥΠΟΓΡΑΦΕΙΟ 

